AIL har både fotball- og håndballavdeling, samt en avdeling for barn; Idrettsskolen, og en avdeling for ski/trim. Idrettsskolen har 200 barn i alderen 5 til 10 år, mens ski/trim har tre aktive utøvere i langrenn (Einar Vikingstad, med flere VM-gull i klassen over 50 år og HC-utøveren Trygve Toskedal Larsen med VM-medaljer i skikjelkepigging). Her er også omtrent 40 aktive i trimgrupper.